Държавен вестник, бр. 3, 2010 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  3
Чл. 3. Неизразходваните средства от предос­
тавените по бюджетите на общините за зимно 
поддържане и снегопочистване на общинските 
пътища за зимния сезон 2008 – 2009 г. могат 
да бъдат използвани за същата цел през 2010 г., 
както и за разплащане на стари задължения 
за дейността.
Чл. 4. Министърът на финансите по пред­
ложение на министъра на образованието, 
младежта и науката, министъра на здраве­
опазването, министъра на труда и социалната 
политика и министъра на културата по реда на 
чл. 34 от Закона за устройството на държавния 
бюджет извършва компенсирани промени на 
бюджетните взаимоотношения на общините 
с централния бюджет за 2010 г. в резултат на 
настъпили промени от преструктуриране на 
делегираните от държавата дейности в сферата 
на общинското образование и здравеопазване, 
на специализираните институции за социални 
услуги и на социалните услуги, предоставяни 
в общността, и на културата през 2010 г. в 
рамките на предвидените със Закона за дър­
жавния бюджет на Република България за 
2010 г. средства.
Чл. 5. Директорите на училища в системата 
на народната просвета извършват компенсирани 
промени по плана за приходите и разходите по 
бюджета на училището до 3 дни преди края на 
всяко тримесечие и предоставят информация на 
разпоредителя с бюджетни кредити от по-висо­
ка степен за извършените през тримесечието 
компенсирани промени в срок до последното 
число на последния месец от тримесечието.
Чл. 6. (1) Министърът на образованието, 
младежта и науката въз основа на данните от 
информационната система на Министерството 
на образованието, младежта и науката „Ад­
минМ“ предлага на министъра на финансите 
да извърши корекции по и между бюджетите 
на Министерството на образованието, младежта 
и науката, Министерството на земеделието и 
храните, Министерството на културата и Ми­
нистерството на физическото възпитание и 
спорта и по бюджетните взаимоотношения на 
общините с централния бюджет за 2010 г. във 
връзка с настъпили промени в броя на учени­
ците и на децата, чието обучение, възпитание 
и подготовка се финансират по единни раз­
ходни стандарти за учебната 2009 – 2010 г., до 
31 март 2010 г.
(2) Когато разчетният брой на децата и 
учениците, предвиден със Закона за държавния 
бюджет на Република България за 2010 г., е 
по-висок от броя на децата и учениците по 
информационната система „АдминМ“ към 
1 януари 2010 г., до извършването на корекции 
по реда на ал. 1 първостепенният разпоредител 
с бюджетни кредити заделя като резерв разли­
ката от средствата, формирана по съответния 
единен разходен стандарт.
(3) Когато разчетният брой на децата и 
учениците, предвиден със Закона за държавния 
бюджет на Република България за 2010 г., е 
по-нисък от действителния брой на децата и 
учениците по информационната система „Ад­
минМ“ към 1 януари 2010 г., първостепенният 
разпоредител с бюджетни кредити разпределя 
средствата по формулата за съответната дейност, 
като недостигът се разпределя пропорционално 
на средствата по формулата до извършване на 
корекция по реда на ал. 1.
Чл. 7. Първостепенните разпоредители с 
бюджетни кредити предоставят на училищата 
средствата по единни разходни стандарти, раз­
пределени по формули, в срок до 7 работни 
дни от получаването им от централния бюджет. 
За училищата, включени в системата на един­
на сметка, предоставянето на средствата се 
извършва чрез залагането на месечни лимити 
за плащания.
Чл. 8. (1) Първостепенните разпоредите­
ли с бюджетни кредити, които утвърждават 
формули по реда на § 52, ал. 3 от преходните 
и заключителните разпоредби на Закона за 
държавния бюджет на Република България за 
2010 г., не по-късно от 10 март 2010 г. публи­
куват на интернет страницата си, а при липса 
на такава – по друг подходящ начин, инфор­
мация за разпределението на средствата по 
звена и по компоненти на формулата за всяка 
отделна дейност.
(2) Информацията по ал. 1 се предоставя 
на директорите на звената от съответната 
дейност заедно с утвърдения им бюджет или 
бюджетна сметка.
(3) Първостепенните разпоредители с бю­
джетни кредити предоставят информацията по 
ал. 1 на директорите на звената от съответната 
дейност и при извършването на промени в 
разпределението на средствата по формула.
Чл. 9. (1) По решение на директора, при 
условие че са осигурени другите разходи, от 
делегирания бюджет на училището, детската 
градина или обслужващото звено могат да се 
извършват основни ремонти и да се придоби­
ват дълготрайни активи за сметка на средства 
с източник:
1. остатъци от предходни години с изклю­
чение на целевите средства, преминали в 
преходен остатък;
2. собствени приходи;
3. субсидия – по формула.
(2) За придобиваните по реда на ал. 1 дъл­
готрайни активи не се утвърждават поименни 
списъци.
(3) Капиталовите разходи по реда на ал. 1 
за общинските училища, детски градини или 
обслужващи звена се включват в поименния 
списък за капиталови разходи на общината.
Чл. 10. (1) Министърът на икономиката, енер­
гетиката и туризма и министърът на земеделието 
и храните съгласувано с министъра на финансите